BEASTARS ULTIMUL SEZON
SÂNGE ÎN BILA DISCO
Poliția e pe urmele lui Legoshi, lupul cenușiu, de zece zile.
Cum se face că nu l-au găsit încă?
Sunt leneși, vă zic eu!
Dacă durează atât de mult să-i dea de urmă,
probabil că se ascunde știți-voi-unde, la…
Da, se poate…
Se poate să fi găsit un loc unde poliția nu poate intra.
Poate de aceea poliția a anunțat azi
că se oferă recompensă de zece milioane de yeni pentru orice informație.
De mult n-a mai fost așa recompensă!
Dar e printre cei mai răi ucigași, posibil vizat în peste 20 de crime…
Lucra aici șase zile pe săptămână. N-avea cum să comită 20 de crime.
Primarul e ocupat cu Olimpiada Zoo,
când ar fi trebuit să se asigure că cetățenii orașului sunt în siguranță!
Vedem cum și pe internet astfel de opinii prind avânt…
Eu sunt.
Lupul cenușiu luptă mâine pentru teritoriu, în Piața Neagră.
Capturați-l cu orice preț!
Da, mort sau viu.
Cât de corupt e!
Pentru mine, tata era un om cumpătat, care se încredea doar în cifre.
Nu credeam că va coborî până la mită doar pentru faimă și avere.
E strâmb, precum coarnele astea. Detestabil!
Domnule Louis…
Îmi ceri și tu să stau mut?
Nu asta e…
Alo?
Am găsit ce ai cerut. Însă problema e că…
Mulțumesc!
Trec mâine să vorbim. Îmi detaliezi atunci.
Doamne! Așa tată, așa fiu. Scoți untul din mine!
A spus ceva tata?
Pe mâine, atunci!
Iartă-mă că te-am înspăimântat!
Domnule Louis, nu acesta e motivul real al tatălui tău.
Primarul îl amenință.
Cu ce îl amenință?
Primarul a investigat relația voastră de tată și fiu,
și se pare că a pus mâna pe un fel de dovadă.
Catalogul cu momeli vii? A promis că-l face dispărut!
Dacă nu altceva, măcar înțelege-i situația!
Nu asta și-a dorit tatăl tău.
Sunt convins de asta.
Dacă scapă informația, firma e în pericol.
Nu acesta e motivul.
Domnule Louis, tatăl tău își face griji pentru tine.
Pentru mine?
Da, nu poate lăsa nimic să-ți strice viitorul.
Este adevărat?
Ce bine arată carnea!
Poftesc la ea…
Nu mai suport!
Stai!
Uite, ronțăie din coarnele lui Louis!
Scuză-mă pentru întârziere!
Poate întârzii pentru că umbli mereu cu rabla asta.
Încă se mișcă bine.
Spune-mi odată ce dorești!
Trebuie să fie ceva urgent, dacă mă chemi așa.
E vorba de nepotul tău, așa-i?
Nimic nu-ți scapă, văd.
Legoshi mi-a trimis asta.
Dar…
PENTRU DRAGUL MEU BUNIC
„Sper că ești bine.
Voiam să vorbim față-n față, dar acum nu se mai poate.
Te rog să ai grijă în continuare de Haru.
Multă sănătate și fericire. Legoshi.”
Mi-au dat-o cei 500 de Șobolani încolțiți.
Sunt prietenii tăi, nu?
Știi tu ceva?
Ce-i asta, o scrisoare de adio?
Afurisitul de Legoshi sigur coace el ceva.
Dacă face vreo mișcare, cade direct în plasa noastră.
Ce vrei să-i faci lui Legoshi?
E criminal dat în urmărire.
O să-l capturez.
- Mersi pentru informație. - Ia stai! Crezi că Legoshi este vinovat?
- Răspunde-mi! Yahya… - Alo? Corne?
S-a pus în mișcare.
Piața Neagră, confirmat. Pregătiți-vă!
Bine, am plecat. Fraier am fost că m-am destăinuit ție!
Ești același ca întotdeauna, Gosha. Același.
Latura mea de leopard o domină acum pe cea de gazelă.
Melon, ești supărat?
Ca să scap de societate,
am trăit într-un basm straniu, născocit de mama mea.
Doar noi doi, într-o lume închipuită, a noastră.
Melon.
Cât îmi plăcea când mă striga mama „Melon”!
Nu eram nici „metis”, nici „carnivor” sau „erbivor”.
Asta chiar m-a făcut să mă simt eu. Eu, Melon.
Iubesc nespus privirea asta speriată și trupul firav.
Îmi amintesc de tatăl tău, gazela, pe care îl iubesc atât de mult…
Vai, mamă! Înspăimântătoare și frumoasă, era întreg universul meu.
Iar acum încep să pierd gazela din mine.
CENTRU DE CERCETARE
Ți-au dat un spațiu foarte plăcut.
Ai și cameră de fumat.
Da, nu e rău.
Ce s-a întâmplat între tine și tatăl meu?
Păi…
Are legătură cu carnea sintetică?
Știai despre asta?
A fost o mare bătaie de cap!
Când i-am prezentat analiza,
a zis: „Inacceptabil, o s-o dau la presă!”
I-a sărit rău țandăra.
Despre ce vorbește?
Și tu ce i-ai spus?
Adevărul.
Până la urmă, carnea aceea nu e totalmente sintetică.
E făcută din embrioni de animale nenăscute.
Din ce e făcută?
Dar a doua zi mi-a zis să nu mai vorbesc vreodată despre asta.
Foarte ciudat!
Știu. Se pare că cineva i-a închis gura.
Părea foarte necăjit din cauza asta.
Domnule Louis, nu acesta e motivul real al tatălui tău.
Primarul îl amenință.
Apropo, legat de medicamentul pe care-l voiai.
Cel care reglează coagularea sângelui.
Da?
Îmi ia cel puțin două zile să-l procur.
Poftim? Dar de ce?
Cererea trebuie aprobată înainte să pună cineva laba pe el.
Există vreo portiță?
Îmi trebuie diseară.
Diseară?
Prietenul meu intră într-o luptă grea.
Ce treabă are lupta lui cu coagularea sângelui?
Adversarul lui e ucigașul din acele crime între specii.
Poftim?
E un metis extraordinar.
E vulnerabil la mirosul sângelui amestecat, de erbivor cu carnivor.
Amestecul de sânge de la specii diferite duce la coagulare imediată…
Am înțeles.
Serios că aș vrea să ajut, dar…
Am promis ceva.
Că o să lupt și eu.
Tu ai de gând să lupți?
Pentru că suferința lui e și a mea.
Duce toate luptele singur.
Luptă să apere ce-i este drag, chiar dacă asta îi face rău.
Poate că la început ezită, dar apoi se avântă onest în luptă.
Pe când eu nu pot decât să privesc cum cei dragi sunt răniți.
Așa că vrei să-l ajuți?
Știu, poate e un gest laș.
Să-l iau pe nepregătite cu sângele…
Atacul frontal nu merge mereu, știi bine.
Gândești corect.
„Corect”?
Este „corect”?
Vai, nu! Ce fac eu îi contrazice principiile.
Ce naiba aveam în cap?
Vreau să lupt cum ar lupta el, cu pieptul înainte și fruntea sus.
Eu…
Normal. Trebuie să-mi înfrunt propriul dușman interior.
Corect, Legoshi?
Mulțumesc!
Mă duc să fac ceea ce sunt chemat să fac.
Poftim? Nu, așteaptă puțin!
Pentru un erbivor, îi clocotește sângele prea ușor.
PANDA GIGANT
Mulțumesc mult!
Numai la dumneata puteam să apelez pentru asta, domnule Gohin.
Ești nebun.
Ai văzut de două ori moartea cu ochii și tot mai vrei?
Am scăpat viu de ambele dăți, nu?
Războaiele se poartă, de regulă, cu armuri și arme.
Dar să-ți scoți colții și sângele ca să intri slăbit în luptă? Ce nebunie!
Aceste însușiri cu care m-am născut, carnivor fiind,
nu-mi vor fi de folos ca arme.
Mai mult decât trupul de lup, ghearele mele, colții mei,
ce-am văzut și ce-am simțit e ceea ce mă împinge înainte.
E de ajuns ca să aperi ce dorești?
O să reușesc.
Când mă văd în ochii mari, negri ca noaptea, ai lui Haru,
vreau să văd un lup demn.
Ca să ajung acolo, pot să lupt.
Văd că tot nebun ai rămas.
Mulțumesc pentru ajutor.
Să nu mori!
Nu mi-ai achitat încă protezele alea.
Să chemăm în arenă echipele care se înfruntă!
Cu tocuri pe măsura încrederii pe care o afișează,
iată-le pe zeițele Pieței Negre, Inari-Gumi!
Te iubesc, Ten!
Flăcăi dichisiți, cu un stil țipător,
iată-i pe drepții și miloșii Madara-Gumi!
Au solzi solizi, ca legătura care îi unește.
Ascunși singuri prin umbre, iată-i pe Doku-Gumi!
Urmează învingătorii de anul trecut! Vor reuși să-și păstreze coroana?
Regii fiarelor, Shishi-Gumi!
Dar asta nu e tot! Avem primul nou-venit din ultimii 30 de ani!
Legoshi, lupul cenușiu!
Ăsta nu e criminalul dat în urmărire?
Cu recompensă de 10 milioane?
Să-l prindem!
Regulile sunt simple!
Concurenții își vor arde sângele.
Vom juriza luminozitatea, forma și mirosul flăcării ca să stabilim cine e campionul!
Victoriosul preia controlul asupra Pieței Negre pentru un an
și își adjudecă această halcă de carne de primă clasă!
Măi să fie! Ce gustoasă cred că e!
E toată lumea pregătită?
Fără să ne mai lungim, să se aprindă focurile!
E Inari-Gumi.
Ba nu, Madara-Gumi.
Doku-Gumi câștigă!
Shishi-Gumi miros cam anemic anul ăsta.
Cerbul tinerel după care vă țineați v-a dat un pic de îndrăzneală,
dar v-ați cam îmblânzit prea mult.
Cred că nu am făcut cunoștință încă.
Numele meu e Melon și sunt noul șef al bandei Shishi-Gumi.
Încântat de cunoștință.
Shishi-Gumi ai tăi au cam ajuns în ruină.
Nu mai sunt ce erau odată.
Ce spui?
Domniță, te sfătuiesc să te abții să ne subestimezi.
Nu voi tolera așa ceva.
Sau așa mi-ar plăcea să spun.
Așa e. Mirosul celor de la Sishi-Gumi e dezarmant de anemic.
Atunci…
Să mai adăugăm duhoare!
- Ce naiba? - Nu!
Nu, Agata!
Nemernicule!
Ai întrecut măsura!
Șefule…
Așa ne întoarcem în frunte, nu?
Shishi-Gumi!
Da.
Ce faci? E împotriva regulilor!
Toate restricțiile din lupta asta pe teritoriu sunt o absurditate!
Competiția cere mai mult sânge! Mai multă carne! Să ne facem de cap!
Spuneți-o pe față, toți vreți să mâncați carne!
E de ajuns mirosul ca să vă astâmpere foamea?
Deschideți odată ochii!
Are dreptate!
Doar e Ziua Cărnii, nu-i așa?
Așadar? Vă place carnea, așa-i?
Nu de-asta ați venit în Piața Neagră?
- Normal că da! Suntem carnivori! - Hai, Shishi-Gumi!
Dacă nu-ți accepți pornirile, ce fel de fiară mai ești?
Bucurați-vă ochii, viețuitoare din Piața Neagră! Asta e iubire!
E împotriva regulilor! Prindeți-i!
Așa deci… Aruncăm regulile pe geam, da?
Ne dezlănțuim, doar în seara asta?
Punem sângele în mișcare!
Legoshi… Asta va fi ultima ta seară.
Să facem un tărăboi de zile mari!
Anul trecut nu erau mai mulți dinozauri?
Făcuți de Liceul Cherryton.
Am auzit că s-au întâmplat multe la școala aia, recent…
DAT ÎN URMĂRIRE LEGOSHI
Pentru mine, e primul festival pe uscat.
Nici Legoshi nu s-ar încumeta să-și facă apariția pe aici, nu-i așa?
Dar mi-a promis ceva.
Că aprindem o lumânare la Festivalul Meteoritului.
Chiar pare genul de tip care se ține de promisiune.
Din ce direcție bate vântul?
Bate dinspre mare.
Mă duc contra vântului?
Când vine Legoshi, vreau să-mi prindă mirosul.
E la fel de curajoasă ca el.
Creaturile de uscat pășesc pe sol cu picioarele lor.
Felul în care mergi îți dă de gol inima.
Așa îi pot descifra eu.
Ce simte fata asta.
Inversează asta cu asta.
Mă ocup imediat.
Atenție! Începe mult-așteptatul Festival al Meteoritului din acest an!
Vremea e potrivnică, dar avem vești de la Olimpiada Zoo…
ANUNȚ-SURPRIZĂ (PRODUS ALIMENTAR)
…așa că fiți pe fază!
Tot are de gând să lanseze carnea sintetică aici?
Știi ce ai de făcut. Am toată încrederea în tine, Louis.
Lăsați pe mine.
Nu se poate, începe!
Tot nu ai terminat?
Ridică un picuț mai sus!
Încă un pic!
Gata, am reușit.
Las-o jos!
Strașnică treabă, băieți!
Sanu!
Mai e ceva de pregătit?
Ai verificat luminile?
Aduc întrerupătorul.
- Machiajul? - Începem acum!
Mă ocup eu. E pregătit în spate?
Da, în partea aia.
Auziți…
Știe cineva unde e Pina?
Se giugiulește cu fete de la alte școli?
Pe bune! Suntem în întârziere fiindcă ai stat să-ți aranjezi urechile.
Să arate blana ca lumea! Vin fete de la alte școli.
Dar ceva de mâncare? Am făcut o listă.
PARFE - GOGOȘI - MOCHI
O să mănânci tot?
Sunt super încântat.
Cântă trupa pe care am imitat-o anul trecut.
Perfect! O să fie beton! Nu-i așa, Jack…
DAT ÎN URMĂRIRE LEGOSHI - SUSPECT DE OMOR
Ce balamuc!
Să nu crezi că scapi!
Bunicule…
Cui îi spui tu bunic?
Veninul de șopârlă n-are efect la tine, văd.
Bine, băiete. Să ne folosim pumnii.
Frumos…
Am o senzație de liniște, ca atunci când mă îmbrățișa bunicul.
S-a dat startul luptei, băiete!
Fir-ar să fie!
Ce este?
Fugiți!
Să fugim de aici!
Și tu ești în pericol!
Nu-ți bate capul!
Orice război face victime!
Se înfruntă, sunt răniți și-și lasă sângele acolo!
Cu cât adună mai multe răni, cu atât e mai frumoasă o creatură.
I-auzi! Mi se pare că noi doi avem niște valori asemănătoare.
Nici pe departe!
N-ai văzut încă nici măcar o fărâmă din forța noastră mentală.
Prinde!
Încă se zvârcolește.
Bucățile proaspăt tăiate încă au voință proprie.
Consideră asta un mesaj din partea Doku-Gumi.
Mesaj?
Să nu lași niciodată garda jos în preajma fiarelor din Piața Neagră.
Poftim?
Subtitrarea: Mirela Matei